《七十翁吟七言十首》
元代·方回

莫笑衰颓七十翁，老来柔外尚刚中。
评诗青眼时虽白，借酒苍颜也自红。
轻薄交游翻手雨，艰难仕宦打头风。
休官至此六逢闰，能忍穷人不送穷。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。